ddrg/super_eurlex huggingface dataset:
Απόφαση της Επιτροπής

της 14ης Οκτωβρίου 2002

για την τροποποίηση της απόφασης 1999/187/ΕΚ σχετικά με την εκκαθάριση των λογαριασμών που υποβλήθηκαν από τα κράτη μέλη όσον αφορά τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 1995

[κοινοποιηθείσα υπό τον αριθμό Ε(2002) 3771]

(Το κείμενο στην ελληνική γλώσσα είναι το μόνο αυθεντικό)

(2002/816/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της Κοινής Γεωργικής Πολιτικής(1), όπως τροποποιήθηκε τελευταία από τον κανονισμό (ΕΚ) αριθ. 1287/95(2), και ιδίως το άρθρο 5 παράγραφος 2,

Μετά από τη διεξαγωγή διαβουλεύσεων με την Επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων,

Εκτιμώντας τα ακόλουθα:

(1) Με την απόφαση 2002/524/ΕΚ(3), η Επιτροπή επέβαλε οικονομική διόρθωση στην Ελληνική Δημοκρατία λόγω ελλείψεων στο σύστημα ελέγχου στον τομέα αροτραίων καλλιεργειών για τα οικονομικά έτη 1996 έως 1999. Δεδομένου ότι οι ίδιες ελλείψεις υπήρχαν ήδη κατά το παρελθόν, πρέπει να επιβληθεί παρόμοια οικονομική διόρθωση για το οικονομικό έτος 1995. Για το σκοπό αυτό, είναι αναγκαίο να τροποποιηθεί η απόφαση 1999/187/ΕΚ της Επιτροπής, της 3ης Φεβρουαρίου 1999, σχετικά με την εκκαθάριση των λογαριασμών των κρατών μελών όσον αφορά τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 1995, όπως τροποποιήθηκε τελευταία από την απόφαση 2000/448/ΕΚ.

(2) Η παρούσα απόφαση δεν προδικάζει τα δημοσιονομικά μέτρα που θα επιβληθούν, σε μια μεταγενέστερη εκκαθάριση λογαριασμών, όσον αφορά τις εθνικές ενισχύσεις ή τις παραβάσεις, για τις οποίες οι διαδικασίες που κινήθηκαν δυνάμει των άρθρων 88 και 226 της συνθήκης εκκρεμούν ή έχουν περατωθεί μετά τις 15 Μαΐου 2002.

(3) Η παρούσα απόφαση δεν προδικάζει τα δημοσιονομικά μέτρα που θα επιβάλλει η Επιτροπή, σε μια μεταγενέστερη εκκαθάριση λογαριασμών, βάσει των πορισμάτων των ερευνών που διεξάγονται κατά την ημερομηνία της παρούσας απόφασης, των παρατυπιών δυνάμει του άρθρου 8 του κανονισμού (ΕΚ) αριθ. 729/70 ή των αποφάσεων του Δικαστηρίου σε υποθέσεις που εκκρεμούν κατά την 15η Μαΐου 2000 και αφορούν θέματα που αποτελούν αντικείμενο της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέρη του παραρτήματος της απόφασης 1999/187/ΕΚ που αφορούν την Ελληνική Δημοκρατία αντικαθίστανται από το παράρτημα της παρούσας απόφασης.

Άρθρο 2

Το συμπληρωματικό ποσό των - 1827922367 δραχμών, που απορρέει από το στοιχείο 3 του παραρτήματος, καταλογίζεται, με την παρούσα απόφαση, στις δαπάνες που προβλέπονται στο άρθρο 4 παράγραφος 1 του κανονισμού (ΕΚ) αριθ. 296/96 της Επιτροπής(4), για τον Αύγουστο 2002.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 14 Οκτωβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 94 της 28.4.1970, σ. 13.

(2) ΕΕ L 125 της 8.6.1995, σ. 1.

(3) ΕΕ L 170 της 29.6.2002, σ. 77.

(4) ΕΕ L 39 της 17.2.1996, σ. 5.

ΠΑΡΑΡΤΗΜΑ

ΕΛΛΑΔΑ

>ΘΕΣΗ ΠΙΝΑΚΑ>
Απόφαση της Επιτροπής

της 4ης Μαΐου 2001

για τροποποίηση της απόφασης C(2000) 950 της 7ης Απριλίου 2000 περί εγκρίσεως του ενιαίου εγγράφου προγραμματισμού για τις κοινοτικές διαρθρωτικές παρεμβάσεις στην περιφέρεια Burgenland η οποία υπάγεται στο στόχο αριθ. 1 στην Αυστρία

[κοινοποιηθείσα υπό τον αριθμό Ε(2001) 802]

(Το κείμενο στη γερμανική γλώσσα είναι το μόνο αυθεντικό)

(2002/717/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 34 παράγραφος 3,

Εκτιμώντας τα ακόλουθα:

(1) Με την απόφαση C(2000) 950 της 7ης Απριλίου 2000 η Επιτροπή ενέκρινε το ενιαίο έγγραφο προγραμματισμού για τις κοινοτικές διαρθρωτικές παρεμβάσεις στην περιφέρεια Burgenland, η οποία υπάγεται στο στόχο αριθ. 1 στην Αυστρία.

(2) Σύμφωνα με το άρθρο 34 παράγραφος 3 του κανονισμού (ΕΚ) αριθ. 1260/1999, η Επιτροπή λαμβάνει απόφαση, σε συμφωνία με το οικείο κράτος μέλος, επί των τροποποιήσεων οι οποίες αφορούν τα στοιχεία που περιέχονται στις αποφάσεις συμμετοχής των ταμείων.

(3) Σύμφωνα με το άρθρο 35 παράγραφος 3 του ανωτέρω κανονισμού, η επιτροπή παρακολούθησης εξετάζει και εγκρίνει κάθε πρόταση με την οποία επιζητείται η τροποποίηση του περιεχομένου της απόφασης της Επιτροπής σχετικά με τη συμμετοχή των ταμείων.

(4) Σε δύο γραπτές διαδικασίες, στις 9 Ιουνίου και στις 2 Αυγούστου 2000, η επιτροπή παρακολούθησης των κοινοτικών διαρθρωτικών παρεμβάσεων στην περιφέρεια Burgenland, η οποία υπάγεται στο στόχο αριθ. 1 στην Αυστρία, τροποποίησε το σχέδιο χρηματοδότησης και ορισμένα αποσπάσματα του κειμένου. Οι τροποποιήσεις αυτές κοινοποιήθηκαν στην Επιτροπή στις 27 Σεπτεμβρίου 2000,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση C(2000) 950 τροποποιείται ως εξής:

1. Στο άρθρο 4, τελευταία παράγραφος, το "ΕΤΠΑ" αντικαθίσταται από "ΕΓΤΠΕ".

2. Στο παράρτημα της ανωτέρω απόφασης, το σχέδιο χρηματοδότησης αντικαθίσταται από το σχέδιο χρηματοδότησης που παρατίθεται στο παράρτημα 1 της παρούσας απόφασης.

3. Στο κεφάλαιο "3.6 Άξονας προτεραιότητας 5: Πόροι ανθρώπινου δυναμικού" του παραρτήματος της ανωτέρω απόφασης (σ. 132 του ενιαίου εγγράφου προγραμματισμού), η κατανομή της χρηματοδότησης, από το ΕΚΤ, μεταξύ των τελικών δικαιούχων αντικαθίσταται από:

">ΘΕΣΗ ΠΙΝΑΚΑ>"

4. Στο παράρτημα της ανωτέρω απόφασης, ο πίνακας των μηχανισμών παροχής κρατικών ενισχύσεων (σ. 169 έως 174 του ενιαίου εγγράφου προγραμματισμού) αντικαθίσταται από τον πίνακα των μηχανισμών παροχής κρατικών ενισχύσεων του παραρτήματος 2 της παρούσας απόφασης.

Άρθρο 2

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 4 Μαΐου 2001.

Για την Επιτροπή

Michel Barnier

Μέλος της Επιτροπής

(1) ΕΕ L 161 της 26.6.1999, σ. 1.
Απόφαση της Επιτροπής

της 31ης Ιουλίου 2002

για την τροποποίηση της απόφασης 93/693/EΚ όσον αφορά κέντρα συλλογής σπέρματος εγκεκριμένα για την εξαγωγή σπέρματος οικόσιτων βοοειδών στην Κοινότητα από τη Σλοβακική Δημοκρατία

[κοινοποιηθείσα υπό τον αριθμό Ε(2002) 2887]

(Κείμενο που παρουσιάζει ενδιαφέρον για τον ΕΟΧ)

(2002/645/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και τις εισαγωγές σπέρματος οικόσιτων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) Οι αρμόδιες κτηνιατρικές υπηρεσίες της Σλοβακικής Δημοκρατίας διαβίβασαν αίτημα με αντικείμενο τροποποιήσεις στον κατάλογο ο οποίος έχει καταρτιστεί με την απόφαση 93/693/EΚ της Επιτροπής(2), όπως τροποποιήθηκε τελευταία από την απόφαση 2002/36/ΕΚ(3), των κέντρων συλλογής σπέρματος τα οποία έχουν εγκριθεί επισήμως για την εξαγωγή σπέρματος οικόσιτων βοοειδών προς την Κοινότητα από τη Σλοβακική Δημοκρατία.

(2) Από τη Σλοβακική Δημοκρατία έχουν ληφθεί εγγυήσεις όσον αφορά την τήρηση των απαιτήσεων που προβλέπονται στο άρθρο 9 της οδηγίας 88/407/ΕΟΚ.

(3) Ως εκ τούτου, η απόφαση 93/693/ΕΚ πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΚ, οι γραμμές που αφορούν τα κέντρα της Σλοβακικής Δημοκρατίας αντικαθίστανται από τις γραμμές του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 31 Ιουλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 320 της 22.12.1993, σ. 35.

(3) ΕΕ L 15 της 17.1.2002, σ. 32.

ΠΑΡΑΡΤΗΜΑ

">ΘΕΣΗ ΠΙΝΑΚΑ>"
Απόφαση του Συμβουλίου

της 23ης Μαΐου 2002

για τον διορισμό του προέδρου και δύο μελών τμήματος προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα)

(2002/C 130/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

το κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1) και ιδίως τα άρθρα 120 και 131,

τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) στις 17 Απριλίου 2002,

ΑΠΟΦΑΣΙΖΕΙ:

Άρθρο μόνο

1. Ο κ. Stefano SANDRI, που γεννήθηκε στο Μιλάνο (Ιταλία), στις 8 Ιουνίου 1938, διορίζεται πρόεδρος τμήματος προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) για το διάστημα από 1ης Σεπτεμβρίου 2002 μέχρι τις 30 Ιουνίου 2003.

2. Ο κ. Achim BENDER, που γεννήθηκε στο Schweinfurt (Γερμανία) στις 10 Μαΐου 1948, και ο κ. Θεόφιλος Μ. ΜΑΡΓΕΛΛΟΣ, που γεννήθηκε στην Αθήνα (Ελλάδα) στις 21 Νοεμβρίου 1953, διορίζονται μέλη τμήματος προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) για το διάστημα από 1ης Σεπτεμβρίου 2002 μέχρι τις 31 Αυγούστου 2007.

Βρυξέλλες, 23 Μαΐου 2002.

Για το Συμβούλιο

Ο Πρόεδρος

P. del Castillo Vera

(1) ΕΕ L 11 της 14.1.1994, σ. 1.
Απόφαση του Συμβουλίου

της 7ης Μαΐου 2002

για το διορισμό ενός αναπληρωματικού μέλους από την Ισπανία στην Επιτροπή των Περιφερειών

(2002/367/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, μετά την παραίτηση του κ. Bustillo NAVIA-OSORIO, η οποία γνωστοποιήθηκε στο Συμβούλιο στις 20 Φεβρουαρίου 2002, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Maria Dolores ALARCON MARTINEZ διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Bustillo NAVIA-OSORIO, για το υπόλοιπο της θητείας του προκατόχου της, δηλαδή έως τις 25 Ιανουαρίου 2006.

Βρυξέλλες, 7 Μαΐου 2002.

Για το Συμβούλιο

Ο Πρόεδρος

R. De Rato Y Figaredo

(1) ΕΕ L 24 της 26.1.2002, σ. 38.
Απόφαση της Επιτροπής

της 25ης Φεβρουαρίου 2002

για την παράταση της περιόδου ισχύος της απόφασης 1999/427/EΚ για τη θέσπιση οικολογικών κριτηρίων απονομής του κοινοτικού οικολογικού σήματος σε απορρυπαντικά πλυντηρίων πιάτων

[κοινοποιηθείσα υπό τον αριθμό Ε(2002) 463]

(Κείμενο που παρουσιάζει ενδιαφέρον για τον ΕΟΧ)

(2002/173/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως τα άρθρα 4 και 6,

Εκτιμώντας τα ακόλουθα:

(1) Ο κανονισμός (EΚ) αριθ. 1980/2000 προβλέπει την απονομή οικολογικού σήματος σε προϊόντα τα οποία διαθέτουν χαρακτηριστικά που τους επιτρέπουν να συμβάλλουν ουσιαστικά στη βελτίωση καθοριστικής σημασίας περιβαλλοντικών ζητημάτων.

(2) Σύμφωνα με το άρθρο 4 του κανονισμού (EΚ) αριθ. 1980/2000, καθορίζονται ειδικά κριτήρια απονομής του οικολογικού σήματος ανά κατηγορία προϊόντων και προβλέπεται ότι η αναθεώρηση τόσο των κριτηρίων οικολογικής σήμανσης όσο και των απαιτήσεων εκτίμησης και εξακρίβωσης που αφορούν τα κριτήρια αυτά διενεργείται εγκαίρως πριν να λήξει η περίοδος ισχύος των κριτηρίων για κάθε κατηγορία προϊόντων, καθώς και ότι η αναθεώρηση αυτή καταλήγει σε πρόταση παράτασης, απόσυρσης ή επανεξέτασης.

(3) Με την απόφαση 1999/427/EΚ(2) η Επιτροπή καθόρισε οικολογικά κριτήρια για την απονομή του οικολογικού σήματος της Κοινότητας σε απορρυπαντικά πλυντηρίων, των οποίων η ισχύς, σύμφωνα με το άρθρο 3 της ως άνω απόφασης, λήγει στις 31 Μαΐου 2002.

(4) Μετά από την αναθεώρηση, θεωρείται σκόπιμο να παραταθεί η περίοδος κατά την οποία ισχύουν αμετάβλητοι οι ορισμοί των επιμέρους κατηγοριών προϊόντων και των οικολογικών κριτηρίων, για περίοδο δεκαοκτώ μηνών, ώστε να επιτραπεί στις εταιρείες στις οποίες έχει ήδη απονεμηθεί το οικολογικό σήμα να εξακολουθήσουν να το χρησιμοποιούν τουλάχιστον έως ότου ολοκληρωθεί η αναθεώρηση της απόφασης 1999/427/EΚ.

(5) Ως εκ τούτου επιβάλλεται να παραταθεί η περίοδος ισχύος που ορίζει το άρθρο 3 της απόφασης 1999/427/EΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (EΚ) αριθ. 1980/2000,

ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η περίοδος ισχύος που ορίζει το άρθρο 3 της απόφασης 1999/427/EΚ όσον αφορά τον ορισμό της κατηγορίας προϊόντων και τα κριτήρια για τη συγκεκριμένη κατηγορία προϊόντων με διοικητικό κωδικό αριθμό 15 παρατείνεται έως τις 30 Νοεμβρίου 2003.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Φεβρουαρίου 2002.

Για την Επιτροπή

Margot Wallström

Μέλος της Επιτροπής

(1) ΕΕ L 237 της 21.9.2000, σ. 1.

(2) ΕΕ L 167 της 2.7.1999, σ. 38.
Απόφαση της Επιτροπής

της 11ης Μαρτίου 2002

για την απογραφή του δυναμικού της αμπελουργικής παραγωγής που υποβλήθηκε από την Πορτογαλία (περιφέρειες Αζορών και Μαδέρας) σύμφωνα με τον κανονισμό (ΕΚ) αριθ. 1493/1999 του Συμβουλίου

[κοινοποιηθείσα υπό τον αριθμό Ε(2002) 902]

(Το κείμενο στην πορτογαλική γλώσσα είναι το μόνο αυθεντικό)

(2002/207/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2585/2001(2), και ιδίως το άρθρο 23 παράγραφος 4,

Εκτιμώντας τα ακόλουθα:

(1) Ο κανονισμός (ΕΚ) αριθ. 1493/1999 προβλέπει την υποβολή της απογραφής του δυναμικού της αμπελουργικής παραγωγής. Η απογραφή αυτή πρέπει να υποβληθεί πριν από την πρόσβαση στα μέτρα ρυθμίσεως των εκτάσεων που φυτεύτηκαν παρανόμως, πριν από την αύξηση των δικαιωμάτων φυτεύσεως καθώς και πριν από την στήριξη για την αναδιάρθρωση και την μετατροπή.

(2) Ο κανονισμός (ΕΚ) αριθ. 1227/2000 της Επιτροπής, της 31 Μαΐου 2000, για τον καθορισμό εφαρμογής του κανονισμού (ΕΚ) αριθ. 1493/1999 του Συμβουλίου, σχετικά με το δυναμικό παραγωγής(3), προβλέπει στο άρθρο 19 τις λεπτομέρειες των πληροφοριών που πρέπει να περιέχονται στην απογραφή.

(3) Με επιστολές που απηύθυνε η Πορτογαλία στην Επιτροπή στις 6 Αυγούστου 2001 και στις 4 Νοεμβρίου 2001 κοινοποίησε τις πληροφορίες που αναφέρονται στο άρθρο 16 του κανονισμού (ΕΚ) αριθ. 1493/1999. Από την εξέταση των πληροφοριών διαπιστώθηκε ότι η Πορτογαλία κατάρτισε την απογραφή για τις περιφέρειες των Αζορών και της Μαδέρας.

(4) Η παρούσα απόφαση δεν συνεπάγεται την αναγνώριση από την Επιτροπή της ακρίβειας των στοιχείων που περιλαμβάνονται στην απογραφή ή το συμβιβαστό της νομοθεσίας που αναφέρεται στην απογραφή με το κοινοτικό δίκαιο. Δεν προδικάζει οποιαδήποτε ενδεχόμενη απόφαση της Επιτροπής επί των σημείων αυτών.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή διαπιστώνει ότι η Πορτογαλία έχει καταρτίσει την απογραφή που αναφέρεται στο άρθρο 16 του κανονισμού (ΕΚ) αριθ. 1493/1999 για τις περιφέρειες των Αζορών και της Μαδέρας.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 11 Μαρτίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 345 της 29.12.2001, σ. 10.

(3) ΕΕ L 143 της 16.6.2000, σ. 1.
Απόφαση του Συμβουλίου

της 28ης Ιανουαρίου 2002

για το διορισμό ενός μέλους από την Φινλανδία στην Οικονομική και Κοινωνική Επιτροπή

(2002/116/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998, έως 20 Σεπτεμβρίου 2002(1),

εκτιμώντας ότι μετά την παραίτηση της κας Τuulikki KANNISTO, η οποία γνωστοποιήθηκε στο Συμβούλιο στις 25 Απριλίου 2001, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η Κυβέρνηση της Φινλανδίας,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Peter Johan Magnus BOLDT, διορίζεται μέλος της Οικονομικής και Κοινωνικής Επιτροπής, σε αντικατάσταση της κας Tuulikki KANNISTO και για το υπόλοιπο της θητείας της, δηλαδή έως τις 20 Σεπτεμβρίου 2002.

Βρυξέλλες, 28 Ιανουαρίου 2002.

Για το Συμβούλιο

Ο Πρόεδρος

J. Piqué i Camps

(1) ΕΕ L 257 της 19.9.1998, σ. 37.
Απόφαση του Συμβουλίου

της 21ης Ιανουαρίου 2002

σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών

(2002/54/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Η Κοινότητα και η Νότια Αφρική είναι αναγκαίο να εξασφαλίσουν την από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών (εφεξής «συμφωνία»), εν αναμονή της ολοκλήρωσης των διαδικασιών που απαιτεί η Νότιος Αφρική για την έναρξη ισχύος της συμφωνίας.

(2) Προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει η Επιτροπή να είναι σε θέση να προβεί στις απαραίτητες τεχνικές προσαρμογές, σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 1576/89, της 29ης Μαΐου 1989, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αλκοολούχων ποτών(1).

(3) Για το σκοπό αυτό, θα πρέπει συνεπώς να εγκριθεί η συμφωνία υπό μορφήν ανταλλαγής επιστολών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία υπό μορφή ανταλλαγής επιστολών δια της οποίας εξασφαλίζεται η από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών, εγκρίνεται εξ ονόματος της Κοινότητας.

Το κείμενο της συμφωνίας υπό μορφήν ανταλλαγής επιστολών, καθώς και το κείμενο της συμφωνίας σχετικά με το εμπόριο οινοπνευματωδών, επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών και να εκφράσει τοιουτοτρόπως τη συγκατάθεση της Κοινότητας να δεσμευτεί από αυτήν.

Άρθρο 3

Για τους σκοπούς της εφαρμογής του άρθρου 5, παράγραφος 8 και του άρθρου 16, παράγραφος 2 της συμφωνίας σχετικά με το εμπόριο οινοπνευματωδών, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 1576/89 του Συμβουλίου, να συνάπτει τις απαραίτητες πράξεις για την τροποποίηση της συμφωνίας.

Άρθρο 4

Η Επιτροπή εκπροσωπεί την Κοινότητα στο πλαίσιο της Μικτής Επιτροπής που ιδρύεται βάσει του άρθρου 17 της συμφωνίας σχετικά με το εμπόριο οινοπνευματωδών.

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Έγινε στις Βρυξέλλες, στις 21 Ιανουαρίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 160 της 12.6.1989, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 3378/94 (ΕΕ L 366 της 31.12.1994, σ. 1).
Απόφαση της Επιτροπής

της 16ης Ιανουαρίου 2002

για τροποποίηση της απόφασης 93/693/ΕΚ όσον αφορά τον κατάλογο των κέντρων συλλογής σπέρματος τα οποία έχουν εγκριθεί για την εξαγωγή σπέρματος οικόσιτων βοοειδών στην Κοινότητα από τρίτες χώρες

[κοινοποιηθείσα υπό τον αριθμό Ε(2002) 27]

(Κείμενο που παρουσιάζει ενδιαφέρον για τον ΕΟΧ)

(2002/36/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και τις εισαγωγές σπέρματος οικόσιτων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) Η Ρουμανία αναγράφεται στην απόφαση 90/14/ΕΟΚ της Επιτροπής(2), όπως τροποποιήθηκε τελευταία από την απόφαση 94/453/ΕΚ(3), στον κατάλογο τρίτων χωρών από τις οποίες επιτρέπεται στα κράτη μέλη να εισάγουν σπέρμα βοοειδών.

(2) Οι αρμόδιες κτηνιατρικές υπηρεσίες της Ρουμανίας διαβίβασαν αίτημα το οποίο αφορά την προσθήκη στον κατάλογο, ο οποίος έχει καταρτιστεί από την απόφαση 93/693/ΕΚ της Επιτροπής(4), όπως τροποποιήθηκε τελευταία από την απόφαση 2001/726/ΕΚ(5), των κέντρων συλλογής σπέρματος τα οποία έχουν εγκριθεί επισήμως για την εξαγωγή σπέρματος οικόσιτων βοοειδών από τη Ρουμανία.

(3) Η Επιτροπή έλαβε από τη Ρουμανία εγγυήσεις όσον αφορά την τήρηση των απαιτήσεων που προβλέπονται στο άρθρο 9 παράγραφος 3, στοιχεία β), δ) και ε), της οδηγίας 88/407/ΕΟΚ και το κέντρο εγκρίθηκε επίσημα εκ μέρους των αρμοδίων αρχών για εξαγωγές προς την Κοινότητα.

(4) Ως εκ τούτου, η απόφαση 93/693/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΚ, προστίθεται η ακόλουθη γραμμή μετά τις γραμμές που αφορούν την Πολωνία:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 16 Ιανουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 8 της 11.1.1990, σ. 71.

(3) ΕΕ L 187 της 22.7.1994, σ. 11.

(4) ΕΕ L 320 της 22.12.1993, σ. 35.

(5) ΕΕ L 273 της 16.10.2001, σ. 21.
Διορθωτικό στην απόφαση 2002/657/ΕΚ της Επιτροπής, της 12ης Αυγούστου 2002, για εφαρμογή της οδηγίας 96/23/ΕΚ του Συμβουλίου σχετικά με την επίδοση των αναλυτικών μεθόδων και την ερμηνεία των αποτελεσμάτων

(Επίσημη Εφημερίδα των Ευρωπαϊκών Κοινοτήτων L 221 της 17ης Αυγούστου 2002)

Εξώφυλλο (περιεχόμενα) και σελίδα 8, στον τίτλο, η ημερομηνία της απόφασης τροποποιήται ως εξής:

αντί: "της 12ης Αυγούστου 2002,"

διάβαζε: "της 14ης Αυγούστου 2002,".

Σελίδα 10, στον τελικό τύπο, η ημερομηνία τροποποιείται ως εξής:

αντί: "12 Αυγούστου 2002."

διάβαζε: "14 Αυγούστου 2002.".
Διορθωτικό στην απόφαση 2002/325/ΕΚ της Επιτροπής, της 31ης Μαΐου 2001, για την έγκριση του ενιαίου εγγράφου προγραμματισμού για τις κοινοτικές διαρθρωτικές παρεμβάσεις στις υπαγόμενες στο στόχο αριθ. 2 περιοχές του "Kustgebied-Westhoekin" της επαρχίας της Δυτικής Φλάνδρας, στο Βέλγιο

(Επίσημη Εφημερίδα των Ευρωπαϊκών Κοινοτήτων L 122 της 8ης Μαΐου 2002)

Εξώφυλλο και σελίδα 14, τίτλος της απόφασης, αριθμός κοινοποίησης:

αντί: "Ε(2001) 868",

διάβαζε: "Ε(2002) 1269".